skjermsivaksslekta
Store norske leksikon,Biologi,Planteriket,Dekkfrøete planter,Enfrøbladete planter,Grasordenen,Starrfamilien,Cyperus
Skjermsivaksslekta er en planteslekt i starrfamilien som omfatter mer enn 600 arter. De fleste artene vokser i sumper og andre våte områder i tropiske land. Plantene har ofte trekantet stengel og smale, gresslignende blader samlet i en krans på toppen.
Bruk Flere av artene i skjermsivaksslekta blir anvendt av mennesker på forskjellig vis, som for eksempel papyrus, som tidligere ble brukt som skrivepapir. Jordmandel dyrkes i Sør-Europa og Afrika, den har underjordsknoller som er spiselige. Knollene av denne og andre beslektede arter kan også brukes som alternativ til kaffe og som matolje. Cyperus longus har aromatiske knoller som brukes i parfyme. Flere av artene dyrkes som prydplanter, blant annet skjermkypergress fra Madagaskar, med tettsittende stengler og svært smale blad, og stripekypergress, med tynne stengler og blad med tydelige, bleke nerver. I Skandinavia Her i landet har vi ingen viltvoksende arter tilhørende skjermsivaksslekta, men andre steder i Skandinavia finnes arten dvergak. Les mer i Store norske leksikon Planteliv i Afrika hagebruk starr